Aylar Lie

Aylar Lie (Sharareh Dianati) (født 1984) er profesjonell pokerspiller og tidligere modell.

 Oppvekst 
Lie kom til Norge fra Iran som toåring sammen med foreldrene, som politiske flyktninger. Faren ble kort tid etter fengslet etter et overfall på moren med kniv. Moren var ikke i stand til å ta vare på datteren og ga foreldreretten til faren da han kom ut av fengsel to år senere. Barnevernet motsatte seg dette og plasserte henne på barnehjem da hun var fem år. To år senere kom hun til et norsk/iransk fosterhjemSide 24. Aylar Lie: Aylar. Aller Forlag AS. Oslo (2008). I tenårene ble Aylar medlem av dansegruppa Dancing Youth, som opptrådte for norske tv-show, blant annet Gullfisken.Side 58. Aylar Lie: Aylar. Aller Forlag AS. Oslo (2008) Som 16-åring ble hun sendt til Iran av sin biologiske far for å treffe familie og slekt, og ble holdt der mot sin vilje i to år til den norske ambassaden til slutt hjalp henne å rømme fra familien i Iran og tilbake til Norge.TV 3 Det blir bedre ep.5, vist 27. september 2011 kl 21:00Seher.no - Mamma oppførte seg utilgivelig mot meg

 Karriere 
Etter at Lie kom tilbake til Norge fra Iran reiste hun bare noen måneder senere som 18-åring til USA for å treffe sin biologiske mor, som hun ikke hadde sett siden hun var liten. Hun havnet etter eget utsagn i dårlig selskap med mye narkotikamisbruk. Under et opphold i USA sommeren 2002 deltok hun i innspillingen av en del pornografiske filmer som siden har blitt resirkulert under ulike titler. Etter å ha kommet tilbake til Norge ble hennes filminnspillinger kjent, og hun ble diskvalifisert fra finalen i skjønnhetskonkurransen Frøken Norge i august 2004.
Samme år påstod Lie, sammen med glamourmodellen Lene Alexandra Øien, å ha hatt sex med den britiske sangeren Robbie Williams.
Han fortalte senere på direktesendt TV at påstandene var rent oppspinn. PR-stuntet fikk betydelig oppmerksomhet, og Lie og Øien havnet på forsiden av det britiske avisen The Sun.

Lies første modelloppdrag i Norge var en landsdekkende kampanje for frisørkjeden Nikita i 2003. Kampanjen ble fjernet i 2004 av samme grunn som diskvalifiseringen i skjønnhetskonkurransen.Fjerner pornostjernereklame

Hun hadde en gjesteopptreden i reality-serien Big Brother på TVNorge i 2005. Hun ble sendt inn i Big Brother-huset for å gjøre deltakeren Elita Löfblad sjalu på meddeltakeren Klas Andersen. Oppdraget var vellykket, og Lie forlot huset igjen etter bare fire dager. Høsten samme år lanserte Lie sitt eget glamourmodellbyrå kalt «Team Aylar». Hun la ned virksomheten året etter.

I 2006 fikk Lie utgitt en singel med sin versjon av Sabrina-sangen «Boys Boys Boys». Høsten 2006 arbeidet hun sammen med Aune Sand med innspillingen av kortfilmen Dådyr. Sommeren 2007 var Lie med som gjesteartist på Yousef Hadaouis singel og musikkvideo «Mamacita». Videoen ble raskt en favoritt på YouTube, og Yousef og Lie opptrådte på Russefeber med 5000 tilskuere og på Norway Cup samme sommer. Hun har også deltatt i flere musikkvideoer til Basshunter. Lie fikk i 2008 rollen som sigøynerkvinnen Lexia i den norske barnefilmen Yohan som bygger på historien til sigøynerkvinnen Raya. Siden 2009 har Lie studert, men hun deltok i Skal vi danse på TV 2, hvor hun kom til finalen, og i 2011 var hun med i programmet Det blir bedre på TV3 der hun fortale historien om omsorgssvikten hun hadde opplevd i sin barndom. I 2012 spiller Lie gjesterollen som «divaen» Kassandra i Hotel Cæsar.

Fra februar til oktober 2013 var Aylar programleder for programmet Eurojackpot på TV 2, sammen med Geir Håkonsund.

Vinteren 2017 deltok hun i realityserien Kjendis-Farmen på TV2.

I 2017 kom Lie på andreplass på listen over Norges beste pokerspillere uavhengig av kjønn, Vi Menns Gullhånda, bare slått av Preben Stokkan. I 2018 vant hun Gullhånda, som ble delt ut under Vi Menns Pokergalla den 2. mars 2019.Aylar Lie årets pokerspiller i Norge Hun ble i 2018 rangert som Europas beste kvinnelig pokerspiller og er rangert blant topp 20 beste kvinner i verden.Ranking Global Poker Index

 Referanser 

 Eksterne lenker 




  Aylar forteller om sitt ville liv - VG 2004 

Kategori:Glamourmodeller
Kategori:Norske nakenmodeller
Kategori:Norske pokerspillere
Kategori:Skal vi danse-deltakere
Kategori:Personer fra Teheran
Kategori:Nordmenn født i Iran
Kategori:Norske pornofilmskuespillere
Kategori:Farmen kjendis-deltakere